วันนั้นเราเป็นประจำเดือนค่ะ(11/8/62)(ประจำเดือนมาครั้งเเรก)เเล้วเเฟนเราเเตกในพอเช้าเราก็ไป(ซื้อยาคุมฉุกเฉินเมเปิ้ลฟอร์ทมากินตอนที่เราเป็นประจำเดือนเป็นอะไรไหม)ประจำเดือนปกติเราเป็น5-6วันเเต่ในเดือนนั้นเป็น9วันผิดปกติเเละในเดือนนี้เดือนกันยายนประจำเดือนยังไม่มาจะท้องไหมค่ะ
สวัสดีค่ะ หากมีเพศสัมพันธ์ในวันแรกที่มีประจำเดือนมา โอกาสในการตั้งครรภ์นั้นถือว่าไม่มี ดังนั้น จริงๆ แล้วจึงไม่ควรทานยาคุมฉุกเฉินไปโดยไม่จำเป็นค่ะส่วนการที่มีเลือดประจำเดือนออกนาน 9 วัน ซึ่งโดยปกติจะมาแค่ 5-6 วัน ก็น่าจะเป็นผลจากยาคุมฉุกเฉินได้ค่ะส่วนการที่ประจำเดือนในเดือนนี้ยังไม่มา ก็อาจเกิดจากผลของยาคุมฉุกเฉินที่ทำให้ประจำเดือนมาช้าได้เช่นกัน หรือเกิดจากสาเหตุอื่นๆ ร่วม เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ไม่ควรใช้ยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งทั้งประสิทธิภาพของยาคุมฉุกเฉินก็ไม่ถือว่าดีมากนักค่ะ